


LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL ŠVIETIMO IR MOKSLO MINISTRO 2018 M. SAUSIO 30 D. ĮSAKYMO NR. V-80 „DĖL VALSTYBĖS FINANSUOJAMŲ DOKTORANTŪROS VIETŲ PASKIRSTYMO KONKURSO BŪDU TVARKOS APRAŠO PATVIRTINIMO“ PAKEITIMO 

2022 m. gegužės 17 d. Nr. V-771
Vilnius


P a k e i č i u Lietuvos Respublikos švietimo ir mokslo ministro 2018 m. sausio 30 d. įsakymą Nr. V-80 „Dėl Valstybės finansuojamų doktorantūros vietų pasiskirstymo konkurso būdu tvarkos aprašo patvirtinimo“ ir išdėstau jį nauja redakcija: 
„LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL VALSTYBĖS FINANSUOJAMŲ DOKTORANTŪROS VIETŲ PASKIRSTYMO KONKURSO BŪDU TVARKOS APRAŠO PATVIRTINIMO


Vadovaudamasi Lietuvos Respublikos mokslo ir studijų įstatymo 77 straipsnio 10 dalimi,
t v i r t i n u  Valstybės finansuojamų doktorantūros vietų paskirstymo konkurso būdu tvarkos aprašą (pridedama).“



Švietimo, mokslo ir sporto ministrė	                       Jurgita Šiugždinienė


PATVIRTINTA
Lietuvos Respublikos švietimo ir mokslo ministro
2018 m. sausio 30 d. įsakymu Nr. V-80
(2022 m. gegužės 17 d. įsakymo Nr. V-771
redakcija) 






 SKYRIUS 


. Valstybės finansuojamų doktorantūros vietų paskirstymo konkurso būdu tvarkos aprašas (toliau – Aprašas) nustato valstybės finansuojamų doktorantūros vietų paskirstymo konkurso būdu mokslo ir studijų institucijoms (toliau – institucijos) ar institucijoms kartu su įmonėmis, vykdančiomis doktorantūros krypties aukšto lygio mokslinius tyrimus ir (ar) eksperimentinės plėtros darbus (toliau – įmonė) ir dalyvaujančioms konkurse kartu su doktorantūros teisę turinčia (turinčiomis) institucija (institucijomis), ir doktorantūros finansavimo tvarką.
. Valstybės finansuojamų doktorantūros vietų (toliau – doktorantūros vietos) paskirstymo konkursas (toliau – konkursas) vyksta dviem etapais:
. doktorantūros temų atranka;
. paraiškų konkurso būdu skirstomoms doktorantūros vietoms teikimas, jų vertinimas ir doktorantūros vietų skyrimas.
. Konkursą inicijuoja švietimo, mokslo ir sporto ministras (toliau – ministras) raštu siūlydamas Lietuvos mokslo tarybai (toliau – Taryba) paskelbti konkursą, nurodydamas:
. terminą, iki kurio Taryba turėtų pateikti ministrui siūlomus finansuotinų doktorantūros vietų sąrašus; 
. institucijoms kartu su įmonėmis skirtinų doktorantūros vietų skaičių;
. kitų doktorantūros vietų institucijoms paskirstymą mokslo sritims ir (ar) mokslo kryptims ir meno sritims (ar) meno kryptims (toliau 3.2 ir 3.3 papunkčiuose kartu – preliminarus doktorantūros vietų paskirstymas).
. Konkursas vykdomas vadovaujantis Tarybos pirmininko patvirtintu Valstybės finansuojamų doktorantūros vietų paskirstymo konkurso būdu vykdymo reglamentu (toliau – Reglamentas).

. Taryba, gavusi ministro raštą, paskelbia kvietimą teikti pasiūlymus dėl doktorantūros temų (toliau – pasiūlymai). Pasiūlymų teikimui nustatomas ne trumpesnis kaip 20 darbo dienų terminas nuo kvietimo teikti pasiūlymus paskelbimo. Pasiūlymus teikia Lietuvos Respublikos ministerijos, įmonės, įstaigos ar organizacijos (toliau kartu vadinama – teikėjai). Pasiūlyme pateikiama doktorantūros tema, pagrindžiamas doktorantūros temos aktualumas, nurodomi doktorantūros metu atliktini moksliniai tyrimai (meno doktorantūros atveju – tyrimai) ir siekiami jų rezultatai, nurodomi kontaktinio asmens vardas, pavardė, telefonas ir elektroninio pašto adresas.
. Taryba išnagrinėja gautus pasiūlymus ir Reglamento nustatyta tvarka atrenka vykdytinas doktorantūros temas. Pasiūlymai nagrinėjami moksliškumo (meniškumo), mokslinio (meninio) naujumo, aktualumo ir įgyvendinamumo aspektais. Prireikus gali būti organizuojami pasiūlymų aptarimai su pasiūlymų teikėjų atstovais. Vykdytinų doktorantūros temų sąrašą tvirtina Tarybos pirmininkas.

 SKYRIUS


. Tarybos pirmininkui patvirtinus vykdytinų doktorantūros temų sąrašą, Taryba paskelbia kvietimą teikti paraiškas konkurso būdu skirstomoms doktorantūros vietoms (toliau – kvietimas). Paraiškų teikimo terminas turi būti ne trumpesnis nei 20 darbo dienų nuo kvietimo paskelbimo.  Kvietime nurodoma:
. data, iki kurios priimamos paraiškos konkurso būdu skirstomoms doktorantūros vietoms (toliau – paraiška);
. Tarybos pirmininko patvirtintos vykdytinos doktorantūros temos;
. kita, Tarybos nuomone, reikalinga informacija, susijusi su paskelbto kvietimo sąlygomis.
. Paraišką gali teikti:
. doktorantūros teisę turinti institucija;
. doktorantūros teisę turinti institucija kartu su doktorantūros teisės neturinčia institucija ar įmone.
. Teikiamoje paraiškoje nurodoma:
. doktorantūros tema iš Tarybos pirmininko patvirtinto vykdytinų doktorantūros temų sąrašo arba siūloma kita doktorantūros tema; 
. kandidatas į doktoranto vadovus, pateikiant jo gyvenimo aprašymą ir paskutinių penkerių metų mokslo ar meno darbų sąrašą. Teikiant paraišką meno doktorantūros vietai nurodomi kandidatai į du vadovus, kurių vienas atsakingas už meno projekto kūrybinę dalį, o kitas – už tiriamąją.
. Kai doktorantūros teisę turinti institucija paraišką teikia kartu su doktorantūros teisės neturinčia institucija ar įmone, papildomai paraiškoje pateikiama:
. jei paraiška teikiama kartu su doktorantūros teisės neturinčia institucija – šioje  institucijoje dirbančių mokslininkų ir kitų tyrėjų, kurie galėtų dalyvauti vykdant doktorantūros temą, sąrašas (neįskaitant kandidato į doktoranto vadovus) ir kiekvieno iš jų gyvenimo aprašymas bei paskutinių penkerių metų mokslinių tyrimų ir eksperimentinės plėtros (toliau – MTEP) darbų sąrašas;
. jei paraiška teikiama kartu su įmone – informacija apie paskutinių dvejų metų įmonės išlaidas į MTEP bei paskutinių dvejų metų įmonės pagrindinių MTEP darbų sąrašas;
. doktorantūros teisės neturinčios institucijos ar įmonės sutikimas vykdyti doktorantūrą kartu su doktorantūros teisę turinčia institucija, jei finansavimas būtų skirtas.
. Kai paraiška teikiama kartu su įmone, kandidatu į doktoranto vadovus gali būti nurodomas kartu su įmone konkurse dalyvaujančios doktorantūros teisę turinčios institucijos mokslininkas.
. Kandidatai į doktoranto vadovus turi atitikti konkurse dalyvaujančios doktorantūros teisę turinčios institucijos doktorantūros reglamente nustatytus reikalavimus. Asmuo gali būti nurodytas kandidatu į doktoranto vadovus ne daugiau kaip dviejose paraiškose – kandidatu į mokslo doktoranto vadovus ir kandidatu į meno doktoranto vadovus.

. Pasibaigus paraiškų priėmimo terminui, Taryba Reglamento nustatyta tvarka atlieka jų administracinę patikrą ir ekspertinį vertinimą. 
. Paraiškų ekspertinį vertinimą atlieka Tarybos pirmininko sudarytos ekspertų grupės, veikiančios humanitarinių, socialinių mokslų ir meno srityse ir gamtos, technologijos, medicinos ir sveikatos ir žemės ūkio mokslų srityse. Ekspertų grupėse turi būti ekspertų, turinčių MTEP vykdymo įmonėse patirties.
. Atliekant paraiškų ekspertinį vertinimą vertinama penkių balų sistemoje pagal tokius kriterijus:
. doktorantūros temos mokslinis (meninis) naujumas, aktualumas nacionalinių ir (ar) tarptautinių tyrimų kontekste;
. galimybės atlikti mokslinius tyrimus (meninius tyrimus) doktorantūros tema;
. kandidato (kandidatų) į doktoranto vadovus kompetencija pagal doktorantūros temą;
. kandidato (kandidatų) į doktoranto vadovus mokslinės (meninės) veiklos aktyvumas per pastaruosius penkerius metus;
. doktorantūros teisės neturinčios institucijos ar įmonės vykdomos MTEP lygis (kai paraiška pateikiama kartu su doktorantūros teisės neturinčia institucija ar įmone).
. Atmetamos paraiškos, įvertintos mažiau nei:
. 3 balais pagal Aprašo 15.1, 15.4 ir 15.5 papunkčių kriterijus;
. 2 balais pagal Aprašo 15.2 ir 15.3 papunkčių kriterijus.
. Suminis paraiškos įvertis nustatomas sudėjus Aprašo 15.1–15.4 papunkčių kriterijų įverčius, prieš tai Aprašo 15.1 papunkčio kriterijaus įvertį padauginus iš 2. Paraiškų, kuriose nurodytos temos iš Tarybos pirmininko patvirtinto vykdytinų doktorantūros temų sąrašo, suminiai įverčiai didinami 20 procentų.
. Ekspertų grupės paraiškas išdėsto pirmumo tvarka pagal suminius įverčius atskiruose sąrašuose pagal mokslo (meno) sritis. Paraiškos, pateiktos kartu su įmonėmis, kiekviename sąraše išskiriamos, sudarant atskirą pirmumo eilę. Jei paraiškų suminiai įverčiai yra vienodi, prioritetas teikiamas paraiškai, kurios įvertis pagal Aprašo 15.1 papunktyje nurodytą kriterijų yra didesnis, o jei ir šie įverčiai sutampa, paraiškų vietą Reglamento nustatyta tvarka nustato ekspertų grupės.
. Atsižvelgiant į preliminarų doktorantūros vietų paskirstymą, Reglamento nustatyta tvarka Taryba priima sprendimą dėl finansuotinų doktorantūros vietų.
. Tarybos pirmininkas, prieš tvirtindamas finansuotinų doktorantūros vietų sąrašus, gali teikti ministrui argumentuotą siūlymą patikslinti preliminarų doktorantūros vietų paskirstymą. Ministras per 5 darbo dienas įvertina Tarybos pirmininko siūlymą ir, esant poreikiui, patikslina  preliminarų doktorantūros vietų paskirstymą arba informuoja, kad preliminarus doktorantūros vietų paskirstymas tikslinamas (keičiamas) nebus.
. Tarybos pirmininko patvirtinti sąrašai, kuriuose nurodomi paraiškų registracijos numeriai, doktorantūrų temos, paraiškas pateikusios institucijos ar įmonės, kandidatai į doktorantų vadovus teikiami ministrui. Patvirtinti sąrašai skelbiami Tarybos interneto svetainėje.
. Gavęs Tarybos pirmininko patvirtintus sąrašus, doktorantūros vietas doktorantūros teisę turinčioms institucijoms skiria ministras.

. Ministro paskirtas doktorantūros vietas finansuoja Taryba jai skirtais valstybės biudžeto asignavimais, įskaitant Europos Sąjungos finansinės paramos ir bendrojo finansavimo lėšas.  
. Su doktorantūros teise turinčia institucija, kuriai paskirta doktorantūros vieta, Taryba sudaro sutartį, kurioje išsamiai nustatomos doktorantūros vykdymo bei finansavimo sąlygos. Sutartyje yra numatomos lėšos doktorantūrai vykdyti pagal  studijų kainas, kurias tais metais nustatė doktorantūros teisę turinčios institucijos, taip pat numatomos lėšos mokėti doktorantui Lietuvos Respublikos Vyriausybės nustatytą paramą studijoms. 
. Jeigu doktorantūros teisę turinti institucija doktorantūrą vykdys kartu su doktorantūros teisės neturinčia institucija ar įmone, iki doktorantūros studijų sutarties su doktorantu konkurso būdu paskirtai temai vykdyti sudarymo Tarybai pateikiamas ir su ja suderinamas sutarties dėl doktorantūros vykdymo projektas, kuris tarp doktorantūros teisę turinčios institucijos ir doktorantūros teisės neturinčios institucijos ar įmonės turi būti suderintas prieš teikiant Tarybai. Sutartyje turi būti detaliai aptarti doktorantūrai vykdyti skirtų lėšų bendro naudojimo klausimai.

. Konkursas skelbiamas Tarybos interneto  svetainėje.
. Tarybos pirmininko nustatytų formų pasiūlymai ir paraiškos teikiami Tarybos elektroninėje sistemoje, kurios adresas nurodomas skelbime apie konkursą. 
. Konkurso būdu paskyrus doktorantūros vietą,  doktorantas į šią vietą priimamas, doktorantūra vykdoma, disertacija (meno projektas) ginama (ginamas) ir mokslo (meno) daktaro diplomas išduodamas paraišką šiai vietai teikusios doktorantūros teisę turinčios institucijos doktorantūros reglamento nustatyta tvarka.
____________________

